Մարզի Արգավանդ գյուղը (2301 բնակիչ), որը սահմանակից է հայ-թուրքական սահմանին եւ հիմնվել է 1825-ին, ունեցել է Ս. Հովհաննես անունով եկեղեցի, սակայն խորհրդային տարիներին այն ավերվել է: 1960-ականների վերջում եկեղեցու տեղում մատուռ է կառուցվել, որը հետո հայտնվել է ոչ բարվոք վիճակում: 2008-ին կիսավեր կառույցի տեղում արգավանդցի, Ուկրաինայում բնակվող Հայկ Մովսիսյանը կառուցվել է նոր եկեղեցի: Բարերարի հոր պապը՝ տեր Պողոսը, ժամանակին ծառայել է հին Ս. Հովհաննեսում եւ դրա բակում էլ թաղվել: Հայկ Մովսիսյանը եկեղեցին կառուցել է ի հիշատակ հոր եւ մոր՝ Մյասնիկ եւ Եպրաքսյա Մովսիսյանների: Ս. Հովհաննես նորակառույցը օծվել է 2009-ի նոյեմբերի 14-ին Սիոն սրբազանի կողմից: